Diari Oficial de la Generalitat Valenciana


Sumari del DOGV 5423, del 08-01-2007 (2006/14172)

Bases específiques de la convocatòria d'una plaça de conserge de grup escolar, com a funcionari de carrera.
-----------------------------------------------------------------------------------------------------------

### Dades del document

Número de DOGV
:   5423

Data del DOGV
:   08-01-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/14052


Data del document
:   23-11-2006

Organisme emissor
:   Ajuntament d'Almoradí

Tipus de document
:   Convocatòria

Descriptors 

:   * Almoradí
    * administració local
    * personal de serveis
    * concurs administratiu

Pel Decret d'Alcaldia de data 21 de novembre del 2006 s'han  
aprovat les bases específiques que regiran la convocatòria d'una plaça  
de conserge de grup escolar, com a funcionari de carrera. Per mitjà del  
present anunci s'exposa al públic el text íntegre d'estes, que a continuació  
es transcriu literalment:  
Bases específiques del procediment de selecció d'una plaça de  
conserge de grup escolar com a funcionari de carrera de l'Ajuntament  
d'Almoradí.  
Bases específiques que han de regir la convocatòria de proves  
selectives per a la provisió d'una plaça de conserge de grup escolar,  
vacant en la plantilla de funcionaris de carrera d'este ajuntament, i  
incloses en una ampliació de l'oferta pública d'ocupació per a l'any  
2006, publicada en el Butlletí Oficial de la Província, número 131 de  
data 9 de juny del 2006.  
Esta convocatòria es regirà, en allò no previst en les presents  
bases, per les bases generals publicades en el Diari Oficial de la Generalitat  
Valenciana, número 5155 de data 15 de desembre del 2005 i  
en el Butlletí Oficial de la Província, número 107 de data 12 de maig  
del 2006, amb les modificacions publicades en el Butlletí Oficial de la  
Província, número 147 de data 29 de juny del 2006.  
1. Objecte de la convocatòria.  
L'objecte de la present convocatòria de proves selectives és la provisió  
d'una plaça de conserge de grup escolar, vacant en la plantilla de  
funcionaris de carrera d'este ajuntament, i incloses en l'oferta pública  
d'ocupació per a l'any 2006.  
Esta plaça està dotada exclusivament amb el sou base i el complement  
de destí corresponent al grup E, de l'escala d'administració  
general, subescala subaltern, de conformitat amb la legislació vigent i  
acords municipals.  
La provisió d'esta plaça s'efectuarà per mitjà del sistema selectiu  
d'oposició lliure.  
A títol merament exemplificatiu, seran funcions del conserge:  
a) Vigilar i custodiar les instal·lacions escolars, controlant l'obertura  
i tancament, distribució i custòdia de les claus, així com cooperant  
amb l'equip de la comunitat escolar per al desenvolupament correcte  
de les funcions del centre i el compliment adequat de les normes de  
règim intern.  
b) Supervisar l'equipament i el funcionament del conjunt d'installacions  
del centre, connectant i desconnectant sistemes elèctrics o  
altres, així com controlant el magatzematge i subministrament interior  
dels materials requerits per a l'activitat escolar. També la neteja, atenció  
i manteniment del dit equipament, i la reparació de xicotets desperfectes.  
c) Desenvolupar funcions d'atenció i informació telefònica i presencial,  
tant quant al centre propi com aquells continguts especificats  
des de l'Ajuntament.  
L'Ajuntament establix l'obligació, per part de l'aspirant que obtinga  
la plaça, i de manera permanent, de residir en la vivenda ubicada  
dins del centre escolar que li siga adjudicat.  
2. Legislació aplicable (segons bases generals, segona).  
A més, en tot allò no previst en les presents bases i en les bases  
generals, regirà el que establix la Llei 30/1992, de 26 de desembre.  
3. Requisits dels aspirants (segons bases generals, tercera).  
Han d'estar en possessió del Certificat Escolar o equivalent.  
4. Sol·licituds (segons bases generals, quarta).  
A la instància s'adjuntarà el resguard justificatiu d'haver pagat  
la quantitat de 18,03 euros en concepte de drets d'examen. Els citats  
drets d'examen només seran tornats als que no siguen admesos en  
el procediment selectiu, per falta d'algun dels requisits exigits per a  
prendre-hi part.  
5. Tribunal qualificador (segons bases generals, sisena).  
El Tribunal estarà constituït en la manera següent:  
- President: l'alcalde-president o membre de la Corporació en qui  
delegue.  
- Secretari: el de la corporació o funcionari en qui delegue.  
- Vocals: un representant del Consell de la Comunitat Valenciana,  
els regidors de Personal i Educació o membres de la corporació en  
els que deleguen, dos funcionaris de carrera i un representant sindical  
designat per la Junta de Personal.  
El Tribunal es classifica en la categoria cinquena, als efectes establits  
en la Resolució de 22 de març de 1993, i percepció de les assistències  
que corresponguen als seus membres.  
6. Començament i desenvolupament de les proves (segons bases  
generals, setena).  
Tots els anuncis, així com el model d'instància, que pot ser orientatiu,  
i la resta de tràmits posteriors seran publicats simultàniament en  
el tauler d'anuncis i en la pàgina web d'este ajuntament (http://www.  
aytoalmoradi.com).  
7. Sistemes selectius.  
Els exercicis de l'oposició seran tres de caràcter obligatori i eliminatori.  
Prova d'accés. Test psicotècnic adequat per al perfil idoni a la  
plaça a cobrir, i atenent els criteris següents:  
a) Raonament verbal i/o ortogràfic, comprenent conceptes que  
s'expressen amb paraules, que inclouen la capacitat d'abstracció,  
generalització, pensament constructiu, fluïdesa verbal i/o coneixement  
del vocabulari.  
b) Raonament numèric, comprenent relacions numèriques i raonar  
amb material quantitatiu.  
c) Raonament abstracte, intentant descobrir el principi de connexió  
lògica entre diferents problemes.  
d) Instruccions complexes, intentant comprendre, interpretar i executar  
ordes simples i complexes.  
e) Percepció i atenció, que avalua la capacitat de concentració  
davant de tasques monòtones, la rapidesa perceptiva i atenció continuada.  
Primer exercici: Consistirà a efectuar una o diverses proves pràctiques,  
a determinar pel Tribunal, immediatament abans de la celebració  
d'esta, i relacionada amb les comeses pròpies del lloc de treball, acreditant  
coneixements elementals d'obra, llanterneria, pintura, electricitat,  
jardineria, manyeria, maneig de fotocopiadores, així com simples  
treballs administratius d'informació. El tribunal determinarà, abans del  
començament de l'exercici, la duració màxima de la prova.  
Segon exercici: Consistent en la contestació d'un qüestionari tipus  
test de 25 preguntes amb quatre respostes alternatives, de les quals  
només una serà la correcta, sobre els temes inclosos en el temari que  
figura com a annex a estes bases. El temps màxim de contestació al  
tipus test serà de 40 minuts.  
8. Qualificació (segons bases generals, novena).  
La prova d'accés es qualificarà com apte o no apte. La resta  
d'exercicis es qualificarà de 0 a 10 punts, necessitant un mínim de 5  
punts per a passar la prova.  
Respecte del primer exercici, el Tribunal podrà acordar penalitzar  
les preguntes contestades de forma incorrecta o deixades en blanc. En  
tot cas, fixats els criteris, seran degudament explicats als aspirants prèviament  
a la realització de l'exercici.  
9. Borsa de treball.  
Finalitzat el procés selectiu, el president de la corporació, d'acord  
amb la proposta del Tribunal, farà pública en el tauler d'anuncis de  
l'Ajuntament una resolució definitiva contenint la relació dels aspirants  
que hagen superat el primer exercici teòric de la fase d'oposició.  
Amb eixa resolució definitiva es constituirà una llista de seleccionats  
per orde decreixent de puntuacions i amb preferència d'aquells que  
hagen superat tots els exercicis de l'oposició.  
Els integrants de la llista formada d'acord amb el que establix el  
paràgraf anterior, podran ser cridats segons l'orde establit en esta per  
a proveir les vacants o substitucions de llocs conjunturals d'idèntiques  
característiques a les convocades, per mitjà de nomenament interí. La  
renúncia al treball oferit, així com la no-presentació de la documentació  
exigida en la convocatòria, suposarà l'exclusió de la borsa de treball,  
llevat que concórreguen alguna de les circumstàncies següents:  
1. Malaltia de l'interessat.  
2. Trobar-se en període de gestació.  
3. Part o maternitat pel període legalment establit.  
Quan concloguen les circumstàncies previstes anteriorment perquè  
l'aspirant siga cridat, segons l'orde de les llistes, haurà de comunicar a  
l'Ajuntament i si és el cas acreditar per mitjà del document corresponent  
que es troba en situació de poder treballar.  
El termini màxim de vigència de la borsa serà de tres anys, a  
comptar de la data de la convocatòria.  
ANNEX I  
Tema 1. La Constitució Espanyola de 1978. Drets i deures dels  
espanyols.  
Tema 2. El municipi: concepte. Els òrgans de govern municipals:  
l'alcalde, el Ple i la Comissió Municipal de Govern.  
Tema 3. El terme municipal. La població. L'empadronament.  
Altres entitats locals.  
Tema 4. Obligacions i competències dels ajuntaments. Les ordenances  
municipals: concepte i classes. Els bans de l'alcaldia. Potestat  
sancionadora. Procediment sancionador.  
Tema 5. El procediment administratiu: concepte. La Llei 30/1992,  
de 26 de novembre, de Règim Jurídic de les Administracions Públiques  
i del Procediment Administratiu Comú. Els subjectes. Fases del  
procediment administratiu. Els recursos administratius: concepte i  
classes.  
Tema 6. Notificació i comunicació. La notificació per correu. La  
comunicació telefònica i telemàtica.  
Tema 7. Drets i deures dels funcionaris locals.  
Tema 8. La Comunitat Valenciana. El seu estatut d'autonomia. La  
Generalitat Valenciana: les Corts Valencianes, el president i el Consell.  
Tema 9. Nocions elementals d'electricitat, llanterneria, obra, fusteria,  
jardineria, calefacció i aire condicionat. Manteniment i reparació  
de persianes i finestres.  
Tema 10. Òrgans de govern dels centres públics d'ensenyança  
infantil-primària.  
Tema 11. L'atenció al ciutadà: acollida i informació. Dret dels ciutadans  
a la informació. L'accés als arxius i registres. Els servicis d'informació  
i de reclamació administratius.  
Tema 12. Seguretat i salut en el treball. Prevenció de riscos laborals.  
Elements de seguretat. Plans d'emergència en edificis i servicis  
públics.  
Almoradí, 23 de novembre de 2006.- L'alcalde: Antonio Ángel  
Hurtado Roca.